**У П У Т С Т В О**

**ЗА ПОПУЊАВАЊЕ ОБРАСЦА И ПОЈАШЊЕЊЕ САМОГ ПОСТУПКА БОДОВАЊА**

Да би се избјегли евентуални неспоразуми и појаснила сама процедура попуњавања, прикупљања, достављања и самог бодовања одлучили смо се да укратко појаснимо оно што се у пракси од претходних година чинило као нејасно.

1. **Попуњавање обрасца „ПОДАЦИ О ПОСЛОВАЊУ ПРИВРЕДНОГ СУБЈЕКТА“**

/ставке од (1-3) из Одлуке о утврђивању критеријума и начину расподјеле шумских дрвних сортимената/

* Податке попуњава овлаштени сертификовани рачуновођа за привредни субјект, уколико образац не попуни овлаштени сертификовани рачуновођа исти неће бити узет у обраду
* Подаци морају бити тачни и одговарати стварним подацима на основу којих је сачињен биланс успјеха.
* Бодовање се врши за 2023. годину, а тражени подаци су из пословне 2021. године.
* Подаци се односе на приходе и извоз остварен **само од прерађених шумских дрвних сортимената**.
* Битно је обратити пажњу да је **посебно у табели разврстан приход предузећа** и **оставрени извоз** и то кроз два сегмента:
  + од **прераде трупаца** по врстама дрвета
  + и од **прераде ниже вриједних шдс** /огревно, целулозно, рудно дрво/ с тим да се код оствареног извоза производи разврставају у двије групе финални и полуфинални производи и пилански производи.
* **Број запослених радника** **је само из области прераде дрвета**, дакле уколико привредни субјекат има више дјелатности које обавља у рубрици предвиђеној за број запослених радника уписати број запослених из области прераде дрвета а не укупан број запослених.
* Да би привредни субјект могао да учествује у поступку бодовања и расподјеле шдс мора да има минимално 5 запослених радника у области прераде дрвета.

1. **Степен финализације**

/ставка (4) из Одлуке о утврђивању критеријума и начину расподјеле шумских дрвних сортимената/

Листу дрвопрерађивача према степену финализације, а по врсти дрвета, утврђује Министарство привреде и предузетништва у Влади Републике Српске.

1. **Степен развијености локалне заједнице у којој предузеће послује**

/ставка (5) из Одлуке о утврђивању критеријума и начину расподјеле шумских дрвних сортимената/

Бодовање локалних заједница врши се на основу Одлуке о развијености јединица локалне самоуправе у Републици Српској, за текућу годину, коју доноси Влада Републике Српске.

1. **Сервисирање обавеза према ЈПШ „Шуме Републике Српске а.д. Соколац**

/ставка (6) из Одлуке о утврђивању критеријума и начину расподјеле шумских дрвних сортимената/

Сервисирање обавеза према ЈПШ „Шуме Републике Српске а.д. Соколац се утврђује континуираним праћењем наплате потраживања привредних субјеката у току читаве године и то тако да се бодови додјељују на сљедећи начин:

* **аванс -** Привредни субјекти који су имали право на одложено плаћање до 90 и 60 дана а своје обавезе су сервисирали авансно добијају 10 бодова
* **редовно плаћање -** Привредни субјекти који су редовно плаћали своје обавезе, у року, сходно потписаном уговору о испоруци шумских дрвних сортимената добијају 5 бодова
* **кашњење у плаћању -** Привредни субјекти који нису редовно измиривали своје обавезе у складу са потписаним уговорима о испоруци шумских дрвних сортимената, односно који су имали кашњење у плаћању, добијају 0 бодова

**Појашњење у вези ПОТВРДЕ о измиреним обавезама по основу потписаних уговора са Јавним предузећем**

* Потврду о измиреним обавезама издаје Дирекција Јавног предузећа „Шуме Републике Српске“ а.д. Соколац за оне привредне субјекте који су се пријавили на Јавни позив те ПРИЛИКОМ ПРЕДАЈЕ ДОКУМЕНАТА ИСТУ НИСТЕ ДУЖНИ ДОСТАВЉАТИ.
* За све који предају докуметацију аутоматски ће ПОТВРДУ обезбједити Јавно предузеће на дан прегледа докуметације.

Додатна појашњења тражене документације:

* Као доказ о испуњености услова из Уредбе о минимално техничко-технолошким условима за рад објекта за примарну прераду дрвета користи се раније издато Рјешење надлежног органа јединице локалне самоуправе о испуњености услова за обављање дјелатности примарне прераде дрвета /Привредни субјекти регистровани до 31.07.2010. године/ или акт /Записник о инспекцијском прегледу/ издат од надлежног инспекцијског органа /за све привредне субјекте регистроване након 31.07.2010. године/, у коме је наведено да привредни субјект испуњава услове из Уредбе о минимално техничко-технолошким условима за рад објекта за примарну прераду дрвета, издат у поступку редовног инспекцијског надзора, како је регулисано одредбом члана 6. став 1. Закона о привредним друштвима Републике Српске.
* С обзиром на етат трупаца храста, гдје су потребе дрвопрерађивача много веће од расположивих количина, утрђено је да приоритет у снабдијевању имају прерађивачи са вишим степеном прераде односно произвођачи сљедећих производа: паркет, плоче, намјештај од масивног дрвета ( столови, столице, комоде, ормари и сл.), дрвене вртне гарнитуре финално обрађене (столови, столице), грађевинска столарија и фурнир, Листу према напријед наведеном производном програму утрђује и доставља Министарство привреде и предузетништва у Влади Републике Српске.
* Сви наведени документи, континуирано, како буду доношени од стране надлежних институција ће бити постављени на веб страници [www.sumers.org](http://www.sumers.org)

**Напомена:**

ЈПШ „Шуме Републике Српске“ а.д. Соколац нема обавезу да бодује и да уговара испоруку шимских дрвних сортимената са привредним субјектима који до сада нису имали закључене уговоре о испоруци и нису били купци Јавног предузећа.

Сходно измјени Одлуке привредни субјекти који имају мање од 5 запослених радника у области дрвопрераде неће бити бодовани.

Непотпуна докуметација неће бити узета у разматрање и неће се извршити бодовање привредног субјекта који не достави тражено.

* Резултати бодовања биће објављени на званичној веб страници Јавног предузећа [www.sumers.org](http://www.sumers.org).